இந்நிலையில்தான் கருங்கல் என்ற இடத்திற்கு ஒரு நிகழ்ச்சிக்காக சென்று விட்டு இரவில் மோட்டார் சைக்கிளில் வீடு திரும்பிக் கொண்டிருந்த என் மீது மீன்பாரம் ஏற்றிக் கொண்டு வந்த மினிலாரி மோதிவிட்டு நிற்காமல் சென்றது. இந்தச் சம்பவத்தில் எனது வலது கால் மூட்டிற்குக் கீழே முழுவதும் உடைந்து விட்டது. வாழ்வில் முக்கியமான கட்டத்தில் நடந்த இந்த விபத்து, என் மனதையும் உடைத்துப் போட்டுவிட்டது.